OpenLLM-France/wikimedia huggingface dataset:
# Pàvel Jígarev

Pàvel Fiódorovitx Jígarev (rus: Павел Фёдорович Жигарев) (19 de novembre de 1900 - 2 d'octubre de 1963) va ser un comandant militar soviètic, amb grau de Mariscal en Cap de l'Aviació.

## Biografia

Jígarev va néixer en el si d'una família camperola pobra de Rússia. El 1919 va allistar-se a l'Exèrcit Roig, servint al Regiment de Reserva de Cavalleria de Tver, tot i que gairebé no va participar en els combats de la Guerra Civil. Des de 1920 va ser membre del Partit Comunista.
El 1922 va graduar-se a l'Escola de Cavalleria de Tverskaia, exercint com a cap d'un escamot de cavalleria. El 1925 demanà ser traslladat a la Força Aèria Roja, començant els estudis de pilot. El 1927 va graduar-se a l'Escola Militar de Leningrad com a pilot-observador. El 1932 va graduar-se en un post-grau a l'Acadèmia de la Força Aèria Jukovski. El 1933 va ser nomenat cap de l'Estat Major de l'Escola de Pilots d'Aviació.
Entre 1934 i 1936 va comandar diverses unitats d'aviació. Va participar en la Segona Guerra Sinojaponesa al costat de les forces de Chiang Kai-shek, encarregant-se de la defensa aèria i de la formació dels aviadors xinesos amb els avions soviètics.
Poc després de l'inici de la Segona Guerra Mundial, el 29 de juny de 1941, Jígarev va ser nomenat comandant del de la Força Aèria de l'Exèrcit Roig durant el període més difícil de la Gran Guerra Patriòtica. Va participar directament en la planificiació i gestió dels combats de la Força Aèria durant la batalla de Moscou, sent promogut a coronel general el 22 d'octubre de 1941. Al març de 1942 va desestimar la comandància de la Força Aèria Roja; i des de l'abril de 1942 va ser comandant de la Força Aèria del Front de l'Extrem Orient. Des de juny de 1945 va comandar la 10a Força Aèria. L'agost de 1945 les seves tropes van prendre part en la Guerra sovièticojaponesa, enquadrats al 2n Front de l'Extrem Orient a Manjurii, lluitant a Sakhalín i a les illes Kurils.
L'abril del 1946 Jígarev va ser nomenat vicecomandant de les Forces Aèries de la USS. Des de 1948 va ser comandant de l'aviació soviètica de llarg abast. Des de setembre de 1949 és comandant de la Força Aèria Roja, sent promogut a Mariscal d'Aviació el 8 de març de 1953 i a Mariscal en Cap d'Aviació el 3 de novembre de 1956. Des de març de 1955 va ser diputat el Soviet Suprem. Des de gener de 1957 va ser nomenat cap de la Flota Aèria Civil Soviètica. Des de novembre de 1959 va ser cap de l'Acadèmia de Comandament Militar de Defensa Aèria. Entre 1952 i 1961 va ser membre suplent del Comitè Central del Partit Comunista.
Va morir a Moscou i està enterrat al cementiri de Novodévitxi.

## Condecoracions

* Orde de Lenin (2)
* Orde de la Bandera Roja (3)
* Orde de Kutuzov de 1a classe
* Orde de l'Estrella Roja
* Medalla de la defensa de Moscou
* Medalla de la victòria sobre Alemanya en la Gran Guerra Patriòtica 1941-1945
* Medalla per la victòria sobre el Japó

## Referències

* ↑ 6 de novembre segons el calendari julà
# Calixarè

Un calixarè és un compost orgànic cíclic format per anells de fenol connectats per un pont de metilè ${\ce {-CH2 -}}$ en la posició meta, o adjacent, al grup hidroxi ${\ce {-OH}}$.

## Història

El 1872, el químic alemany Adolf von Baeyer (1835–1917) mesclà diversos aldehids, inclòs el formaldehid, amb fenols en una solució fortament àcida, però els productes obtinguts quedaren sense caracteritzar uns setanta anys. El 1942 el químic austríac Alois Zinke (1892–1963) descobrí que els fenols p-alquílics i el formaldehid en una solució fortament bàsica produeixen barreges que contenen tetràmers cíclics. Alhora, Joseph Niederl i H. J. Vogel obtingueren tetràmers cíclics similars a partir de la reacció catalitzada per àcid de resorcinol i aldehids com el benzaldehid. Uns anys més tard, el químic australià John Cornforth (1917–2013) demostrà que el producte del p-tert-butilfenol i el formaldehid és una barreja del tetràmer cíclic i un altre ciclòmer ambigu. El seu interès per aquests compostos radicava en les propietats tuberculostàtiques dels seus derivats oxietilats.
A principis de la dècada de 1970, el químic estatunidenc Carl David Gutsche (1921–2018) descobrí la forma de calze del tetràmer cíclic i pensà que podria proporcionar l'estructura per construir un xenòleg de l'enzim. Inicià un estudi que durà tres dècades. Els anomenà «calixarens». També determinà les estructures del tetràmer, l'hexàmer i l'octàmer cíclic, juntament amb els procediments per obtenir aquests materials amb rendiments entre bons i excel·lents.

## Etimologia

El neologisme «calixarè» prové del mot llatí calix, -ĭcis, que prové del grec kályx, -ykos, ‘calze’, ja que els calixarens tenen forma de calze (copa litúrgica o, també, embolcall extern de les flors); i d'«arè», sinònim d'hidrocarbur aromàtic, per la constitució.

## Aplicacions

Els calixarens han trobat aplicacions com a sensors electroquímics, sensors òptics, dispositius de reconeixement quiral, fases d'extracció en fase sòlida, fase estacionària en cromatografia o modificadors de propietats.

## Referències

* 1 2 3 Vicens, J. Calixarenes: A Versatile Class of Macrocyclic Compounds. Dordrecht: Springer Netherlands, 1990. ISBN 978-94-009-2013-2.
* ↑ McHahon, Gillian; O'Malley, Shane; Nolan, Kieran «Important Calixarene Derivatives : Their Synthesis and Applications». ChemInform, 35, 23, 08-06-2004. DOI: 10.1002/chin.200423280. ISSN: 0931-7597.
# Las que no iban a salir

Las que no iban a salir és el primer àlbum recopilatori del traper i cantant porto-riqueny Bad Bunny. Va ser llançat sense anunci previ el 10 de maig de 2020 per «Rimas Entertainment». Inclou col·laboracions com a convidats a artistes com Zion & Lennox, Yandel, Don Omar, Nicky Jam, Jhay Cortez, i Gabriela Berlingeri.

## Referències

* ↑ «Bad Bunny Drops Surprise New Album 'Las Que No Iban a Salir': Stream It Here» (en anglès). [Consulta: 4 agost 2021].
* ↑ «Bad Bunny Just Dropped Another Surprise Album, 'Las Que No Iban A Salir'» (en anglès), 10-05-2020. [Consulta: 4 agost 2021].
* ↑ Nast, Condé. «Bad Bunny Surprise Releases New Album Las Que No Iban a Salir» (en anglès americà), 10-05-2020. [Consulta: 4 agost 2021].
# Fort Smith (Montana)

Fort Smith és una concentració de població designada pel cens dels Estats Units a l'estat de Montana. Segons el cens del 2000 tenia 122 habitants.

## Demografia

Segons el cens del 2000, Fort Smith tenia 122 habitants, 51 habitatges, i 31 famílies. La densitat de població era de 39,9 habitants per km². El 64,75% són blancs, el 32,79% són amerindis, i el 2,46% de dues o més races. Els hispànics o llatins de qualsevol raça eren el 4,92% de la població.
Dels 51 habitatges en un 39,2% hi vivien nens de menys de 18 anys, en un 49% hi vivien parelles casades, en un 5,9% dones solteres, i en un 39,2% no eren unitats familiars. En el 37,3% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,26.
Per edats la població es repartia de la següent manera: un 34,4% tenia menys de 18 anys, un 3,3% entre 18 i 24, un 34,4% entre 25 i 44, un 20,5% de 45 a 60 i un 7,4% 65 anys o més.
L'edat mediana era de 34 anys. Per cada 100 dones de 18 o més anys hi havia 158,1 homes.
La renda mediana per habitatge era de 24.250 $ i la renda mediana per família de 24.333 $. Els homes tenien una renda mediana de 16.250 $ mentre que les dones 12.045 $. La renda per capita de la població era de 10.692 $. Aproximadament el 68,2% de les famílies i el 50% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Smith». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Fort Smith». American Fact Finder. Oficina del Cens dels Estats Units, 12-01-2010.
# David Pujadas

David Pujadas (Barcelona, 2 de desembre de 1964) és un presentador francès d'informatius de televisió.
Tot i que el seu pare és català i ell mateix va néixer a Barcelona, va estudiar economia a Ais de Provença i posteriorment, el 1988, ciències polítiques a París. Va fer un curs de periodisme i el 1989 ja havia guanyat un concurs de reporters de TF1, que el va contractar com a corresponsal. El 1994 va començar a presentar flaixos informatius, més tard, el 1996, va tenir una secció pròpia al popular programa le Grand Journal de Canal + i, des de 2002, presenta els informatius del vespre, o de les 20h (20 Heures), a la cadena estatal France 2.
En paral·lel, des de 2006 presenta a France 5 el programa Madame, Monsieur, bonsoir i ha fet algunes petites aparicions en altres programes, com per exemple com a co-presentador del Tour de França de 2009 al pas per Catalunya, on va comentar anècdotes dels seus estius passats allà i va donar uns apunts sobre la cultura, la llengua i la gastronomia del país. D'altra banda, ha escrit els llibres de caràcter politicoperiodístic La Tentation du Jihad i Vous subissez des pressions?.

## Referències

* ↑ David Pujadas Pure people (francès)
# China Mobile

China Mobile Communications Corporation (xinès: 中国移动通信, Hanyu Pinyin: Zhōngguó Yídòng Tōngxìn) (NYSE CHL), també coneguda com a China Mobile o CMCC, és el major operador de telefonia mòbil de la Xina i del món per quantitat d'abonats. La seva xarxa està basada en l'estàndard europeu GSM. El febrer de 2008 tenia més de 280 milions d'abonats i actualment creix a un ritme de 3 milions d'abonats al mes. Per les seves vendes és segon darrere de Vodafone, que és propietari del 3,3% de China Mobile. China Mobile és la cinquena marca a nivell mundial per la seva capital segons l'avaluació de BrandZ.
L'empresa és propietat de la República Popular Xina, i va ser creada el 1997 a partir de la llavors empresa monopólica China Telecom, actualment posseeix un 67,5% del mercat de comunicacions mòbils a la Xina continental. China Mobile també és propietària de Paktel al Pakistan.

## Enllaços externs

* China Mobile
# Guebà

Guebà (en rus: Геба) és un poble de la república del Daguestan, a Rússia. Segons el cens del 2010 tenia 735 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Hajjaj

Hajjaj és el nom dels següents personatges:
* Juwayra, Juwayriyya o Hàritha ibn al-Hajjaj, més conegut com a Abu-Duad al-Iyadí (segle vi), poeta preislàmic
* Al-Hajjaj ibn Yússuf (Taif, 661 - Wasit, 714), general i governador omeia, actiu a la Península Aràbiga
* Al-Hajjaj ibn Yússuf ibn Matar (786 - 833), matemàtic àrab
* Abd-al-Aziz ibn al-Hajjaj ibn Abd-al-Màlik (662 - 744), general omeia, actiu a la regió de Síria
* Muhàmmad ibn Hajjaj, governador de Carmona
* Múslim ibn al-Hajjaj (mort el 875), recopilador d'hadits
# Hans Grimm

Hans Emil Wilhelm Grimm (nascut el 22 de març 1875 a Wiesbaden; mort el 27 de setembre 1959 a Lippoldsberg (Wahlsburg) era un escriptor i publicista alemany.
Va esdevenir famós el 1926 amb la seva novel·la Volk ohne Raum (1926, traduït seria: poble sense espai) que s'inscriu en el moviment Blut und Boden. Aquest títol va esdevenir la devisa de la política expansionista del nacionalsocialisme. Grimm, a la seva novel·la no pensava a l'expansió cap a l'est (Polònia, Rússia) però més al dret del poble alemany de tenir colònies.
Des del 1935 va ser membre del consell de la presidència del Reichsschrifttumskammer, el departament del Reichskulturkammer sota la direcció de Joseph Goebbels que administrava la promoció de la literatura i el control dels escriptors del 1933 al 1945.

## Referències

* 1 2 Klee, Ernst. «Grimm, Hans». A: Das Personenlexikon zum Dritten Reich: Wer war was vor und nach 1945. Frankfurt del Main: Fischer Taschenbuchverlag, 2005, p. 201. ISBN 978-3-596-16048-8.
* ↑ Wellmann, Martin. «Grimm, Hans» (en alemany). Datenbank Schrift und Bild 1900-1960. Forschungszentrum Gotha, 2004.
* ↑ Wolter, Heike. "Volk ohne Raum" Lebensraumvorstellungen im geopolitischen, literarischen und politischen Diskurs : eine Untersuchung auf der Basis von Fallstudien zu Leben und Werk Karl Haushofers, Hans Grimms und Adolf Hitlers («Poble sense espai», concepcions de l'espai vital al discurs geopolític, literari i polític de la República de Weimar. Una recerca basat en l'obra de Karl Haushofer, Hans Grimm i Adolf Hitler) (en alemany). Münster: Lit, 2003, p. 126 (Sozial und Wirtschaftsgeschichte). ISBN 978-3-8258-6790-4.
# Hahncappsia

Hahncappsia és un gènere d'arnes de la família Crambidae.

## Taxonomia

* Hahncappsia alpinensis (Capps, 1967)
* Hahncappsia autocratoralis
* Hahncappsia cayugalis
* Hahncappsia chiapasalis
* Hahncappsia cochisensis (Capps, 1967)
* Hahncappsia coloradensis (Grote & Robinson, 1867)
* Hahncappsia conisphora (Hampson, 1913)
* Hahncappsia conisphoralis
* Hahncappsia corozalis
* Hahncappsia cynoalis (Druce, 1895)
* Hahncappsia ecuadoralis
* Hahncappsia entephrialis
* Hahncappsia fordi (Capps, 1967)
* Hahncappsia huachucalis (Capps, 1967)
* Hahncappsia jacalensis
* Hahncappsia jaliscalis
* Hahncappsia jaralis (Schaus, 1920)
* Hahncappsia lautalis
* Hahncappsia mancalis (Lederer, 1863)
* Hahncappsia mancaloides
* Hahncappsia marculenta (Grote & Robinson, 1867)
* Hahncappsia marialis
* Hahncappsia mellinialis (Druce, 1899)
* Hahncappsia neobliteralis (Capps, 1967)
* Hahncappsia neomarculenta (Capps, 1967)
* Hahncappsia neotropicalis
* Hahncappsia nigripes (Schaus, 1920)
* Hahncappsia pergilvalis (Hulst, 1886)
* Hahncappsia potosiensis
* Hahncappsia praxitalis (Druce, 1895)
* Hahncappsia pseudobliteralis (Capps, 1967)
* Hahncappsia purulhalis
* Hahncappsia ramsdenalis (Schaus, 1920)
* Hahncappsia sacculalis
* Hahncappsia spinalis
* Hahncappsia straminea
* Hahncappsia suarezalis
* Hahncappsia volcanensis
* Hahncappsia yucatanalis

## Referències

* ↑ «GlobIZ search». [Consulta: 25 desembre 2018].
# Helsingin Toverit

El Toverit Helsinki, en finlandès Helsingin Toverit, en català Camarades de Hèlsinki), també conegut com a HT, fou un club de futbol finlandès de la ciutat de Hèlsinki.

## Història

El club va ser fundat el 1916. Fou campió finlandès l'any 1942, tot i que no es pogué disputar la competició en format de lliga, a causa de la guerra, se celebrà en format copa. A més fou tercer del campionat els anys 1934, 1935 i 1939.

## Palmarès

* Lliga finlandesa de futbol:
** 1942

## Referències

* 1 2 «Finland - List of League First Level Tables». rsssf.com. [Consulta: 9 abril 2017].
* ↑ http://www.urheilumuseo.fi/Desktopmodules/Museo_Aineistot/tiedostot.aspx?ID=2742 Arxivat 2017-09-20 a Wayback Machine. Arkiston "SUOMEN PALLOLIITTO SPL" tiedostot (Arxius de "FINLAND PALLET SPL")
# Hemigrammus haraldi

Hemigrammus haraldi és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 2,7 cm de llargària total.

## Hàbitat

Viu a àrees de clima tropical.

## Distribució geogràfica

Es troba a Sud-amèrica: conca del riu Amazones.

## Referències

* ↑ Gill, T. N. 1858. Synopsis of the fresh water fishes of the western portion of the island of Trinidad, W. I. Ann. Lyc. Nat. Hist. N. Y. v. 6 (núms. 10-13): 363-430.
* ↑ BioLib (anglès)
* ↑ Géry, J. 1961. Hemigrammus pulcher haraldi a new subspecies of a well-known aquarium tetra. Trop. Fish Hobby. v. 10: 42-51.
* ↑ «Hemigrammus haraldi». Catalogue of Life. (anglès) (anglès)
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Guillaume de Lorris

Guillaume de Lorris o Guillaume de Loris (cap a 1200 - cap a 1238) fou un poeta francès de l'alta edat mitjana nascut a Lorris. És l'autor de la primera part del Roman de la Rose, que després acabaria Jean de Meun.
Home culte, clergue, i bon versificador, va dedicar l'obra a la seva dama, al mateix temps que intentava compondre una espècie de codi d'amor cortès, la qual cosa confereix a la seva obra. El caràcter al·legòric la fa molt característica i està en l'arrel del seu primerenc èxit.

## Referències

* ↑ Guillaume (de Lorris); Jean (de Meun) (1970). Roman de la Rose. Librairie Honoré Champion. Retrieved 6 January 2011.
# Hecla

Hecla és una població dels Estats Units a l'estat de Dakota del Sud. Segons el cens del 2000 tenia 314 habitants.

## Demografia

Segons el cens del 2000, Hecla tenia 314 habitants, 147 habitatges, i 93 famílies. La densitat de població era de 356,6 habitants per km².
Dels 147 habitatges en un 21,1% hi vivien nens de menys de 18 anys, en un 55,1% hi vivien parelles casades, en un 6,8% dones solteres, i en un 36,1% no eren unitats familiars. En el 34% dels habitatges hi vivien persones soles el 19% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,71.
Per edats la població es repartia de la següent manera: un 20,1% tenia menys de 18 anys, un 5,1% entre 18 i 24, un 19,7% entre 25 i 44, un 25,5% de 45 a 60 i un 29,6% 65 anys o més.
L'edat mediana era de 48 anys. Per cada 100 dones de 18 o més anys hi havia 91,6 homes.
La renda mediana per habitatge era de 25.375 $ i la renda mediana per família de 42.656 $. Els homes tenien una renda mediana de 27.500 $ mentre que les dones 16.042 $. La renda per capita de la població era de 14.775 $. Entorn del 2,2% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hecla». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Hecla». American Fact Finder. Oficina del Cens dels Estats Units, 12-01-2010.
# Higroforàcies

Higroforàcies (Hygrophoraceae) és una família de fongs dins l'ordre Agaricales. Inclou les llenegues i els gèneres Hygrophorus i Hygrocybe. Actualment, per les evdències de l'ADN, inclou també els basidioliquens i els fongs corticioides. Les espècies poden ser fongs ectomicorízics, líquens, associats amb les molses o sapròfits. La família conté 18 gèneres i unes 400 espècies.

## Taxonomia
### Història

La família Hygrophoraceae va ser proposada primer per Lotsy (1907). No tots els investigadors posteriors van acceptar aquesta família i Carleton Rea (1922), per exemple, continuà incloent-los en Agaricaceae.

## Estatus actual

Per la investigació filogenètica basada en l'anàlisi cladística de les seqüències de l'ADN, es suggereix que els Hygrophoraceae són diferents de Tricholomataceae i són monofilètics (i per tant un grup natural). Tanmateix els gèneres Camarophyllopsis i Neohygrophorus, no pertanyen a la família, però altres gèneres sí. Els gèneres agàrics inclouen Ampulloclitocybe, Cantharellula, i Lichenomphalia,com també Arrhenia. Els gèneres no agàrics inclouen el fong corticioide Eonema i Cyphellostereum, i els líquens basidioliquens Dictyonema. Com a resultat els Hygrophoraceae actualment no tenen trets morfològics comuns.
Els membres de Hygrophoraceae tenen distribució cosmopolita, des dels tròpics a les regions subpolars.

## Ús econòmic

Els cossos fructífers d'algunes espècies de Hygrophorus i Hygrocybe són comestibles. Cap es cultiva comercialment.
* Hygrophorus erubescens
* Dictyonema pavonium
* Arrhenia spathulata
* Humidicutis lewelliniae

## Referències

* ↑ Lotsy JP.. Vorträge über botanische Stammesgeschichte. Jena: Gustav Fischer, 1907, p. 828.
* ↑ Boa ER.. Wild edible fungi: a global overview of their use and importance to people. Food and Agriculture Organization of the United Nations, 2004, p. 147. ISBN 92-5-105157-7.
# Gurúè

Gurúè (fins 1975 Vila Junqueiro) és un municipi de Moçambic, situat a la província de Zambézia. En 2007 comptava amb una població de 145.466 habitants. És una de les principals plantacions de te del país i es troba a 300 km de l'oceà Índic i a 180 km de la frontera de Malawi.

## Història

Es diu que el nom Gurúè és el nom lomwe per designar al "porco do mato" (pècari), o el nom d'un cap tribal local. Gurúè fou fundada pels portuguesos en el segle xix com Vila Junqueiro i des de 1930 hi van desenvolupar la plantació de te. El 1932 s'hi van descobrir els ocells endèmics de la zona Apalis lynesi.
Fou elevada a la categoria de ciutat el 24 de febrer de 1971 i en 1998 fou elevada a municipi.

## Referències

* ↑ «Instituto Nacional de Estatística». Arxivat de l'original el 2007-12-19. [Consulta: 19 desembre 2007].
* ↑ Tolerância de ponto para Guruè e Alua
# Herguijuela de la Sierra

Herguijuela de la Sierra és un municipi de la província de Salamanca a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 409 | 352 | 316 | 299 |

## Enllaços externs

* Enllaç a Wikisalamanca Arxivat 2007-09-15 a Wayback Machine.
# Heri Asini

Heri Asini (en llatí Herius Asinius) va ser un itàlic nascut a Teate, i comandant dels marruquins a la guerra màrsica. Va caure en combat en una batalla contra Gai Mari l'any 90 aC.
Podria ser l'avi de Gneu Asini, cònsol l'any 40 aC, i el fundador o avantpassat conegut de la gens Asínia.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 385.